## MERILA IN KRITERIJI ZA OCENJEVANJE: DRŽAVLJANSKA IN DOMOVINSKA KULTURA TER ETIKA 7.r. , 8. r.

UČITELJ: Nataša Nelec Sedej

**1. CILJI IN STANDARDI ZNANJA**

Cilji in standardi znanja so zapisani v učnem načrtu predmeta DRŽAVLJANSKA IN DOMOVINSKA KULTURA TER ETIKA. Dostopni so na spletnih straneh Ministrstva za izobraževanje, znanost in šport.

**2. NAČINI PREVERJANJA ZNANJA**

Znanje se preverja med, pred in po posredovanju novih učnih vsebin ter pred pisnim in ustnim ocenjevanjem znanja. Preverjanje poteka pisno ali ustno.

**3. NAČINI IN ROKI OCENJEVANJA ZNANJA**

Učenci bodo v šolskem letu pridobili eno pisno oceno - preizkus znanja.

Najmanj dve oceni pridobljeni na druge načine (ustno ocenjevanje in druge oblike dela)

**4. KRITERIJI OCENJEVANJE ZNANJA**

**4. 1. KRITERIJI PISNEGA OCENJEVANJE ZNANJA**

Pisno ocenjevanje znanja poteka s pisnim preizkusom znanja. Učenci so vnaprej seznanjeni z :

* datumom ocenjevanja,
* vsebinskimi sklopi ocenjevanja,
* standardi znanja,
* točkovnikom in ocenjevalno lestvico.

|  |
| --- |
| **100% – 89% = odlično (5)** |
| **88% - 76% = prav dobro (4)** |
| **75% - 63% = dobro (3)** |
| **62% - 50% = zadostno (2)** |
| **49% - 0% = nezadostno (1)** |

**4. 2. KRITERIJI USTNEGA OCENJEVANJE ZNANJA**

|  |  |
| --- | --- |
| **OCENA** | **KRITERIJI OCENJEVANJA** |
| **Odlično**  **(5)** | Na lastnih primerih ustrezno in pravilno opiše, povzame, izlušči, razloži, analizira dogodke, pojave, procese, pojme.  Razume vzroke in posledice družboslovnih pojavov.  Kritično vrednoti pojave. Novo učno snov povezuje s predhodnim znanjem.  Pripoveduje smiselno in odgovarja na vprašanja ZAKAJ. |
| **Prav dobro**  **(4)** | Na znanih primerih ustrezno in pravilno opiše, povzame, izlušči, razloži, analizira dogodke, pojave, procese, pojme.  Razume vzroke in posledice večine družboslovnih pojavov.  Poda argumentirano mnenje o dogodkih in pojavih, pri tem ni vedno samostojen.  Pripoveduje smiselno in odgovarja na vprašanja KAKO. |
| **Dobro**  **(3)** | Pozna in razume najpomembnejše dogodke, pojave, procese, pojme, vzroke in posledice. Pri tem je njegova razlaga pomanjkljiva in potrebuje pomoč učitelja.  Odgovarja na vprašanja KAJ. Njegova mnenja so slabo argumentirana. Utemeljitve so nepopolne. |
| **Zadostno**  **(2)** | V minimalnem obseguopiše, povzame, izlušči, razloži, analizira dogodke, pojave, procese, pojme. Pri tem potrebuje učiteljevo pomoč.  Delno prepozna družboslovne pojave. Utemeljevanja ni ali pa je napačno. |
| **Nezadostno**  **(1)** | Tudi ob pomoči učitelja ne opiše, povzame, izlušči, razloži, analizira dogodkov, pojavov, procesov, pojmov. Ne prepozna dogodkov in pojavov v družbi. Utemeljevanja ni ali pa je napačno. |

**4. 3. KRITERIJI OCENJEVANJA PLAKATA ALI PP PREDSTAVITVE**

**Ocenjuje se:**

* **vsebina**
* **izgled**
* **predstavitev**

**Opisna merila za ocenjevanje**

|  |  |
| --- | --- |
| **KRITERIJ** | **MOŽNE TOČKE** |
| **Uporaba in ustrezna navedba različnih virov in literature** | **1** |
| **Izbira podatkov in interpretacija** (ustrezni, bistveni podatki, razvrščeni po pomembnosti smiselno povezani, utemeljeni, uporabljeni primeri in zanimivosti) | **3** |
| **Grafična in pisna podoba izdelka** (preglednost, ustrezna velikost črk, estetski videz, slikovno gradivo, opombe pod slikovnim gradivom | **3** |
| **PREDSTAVITEV – NASTOP** (jezikovna pravilnost, samostojna, prepričljiva in razumljiva razlaga, stik s poslušalci, upoštevanje dogovorjenega časa, navedba virov in literature) | **3** |

**TOČKOVNIK:**

**10, 9 točk = odlično (5)**

**8, 7 točk = prav dobro (4)**

**6, 5 točk = dobro (3)**

**4, 3 točk = zadostno (2)**

**2, 1, 0 točk = nezadostno (1)**

**V kolikor učenec, kljub podaljšanju roka, ni uspel pripraviti govornega nastopa ali izdelka, se le ta oceni z nezadostno oceno.**

**Točkovnik se lahko po potrebi prilagodi.**

**5. ZAKLJUČEVANJE OCEN**

Zaključna ocena je sestavljena iz vseh ocen, ki jih učenec pridobi v šolskem letu. Odraža celostno znanje glede na zastavljene cilje predmeta, učenčev napredek in odnos do predmeta, ki se kaže tudi v sodelovanju pri učnem procesu. Zaključne ocene ne pridobimo z izračunavanjem aritmetične sredine.

Na podlagi smernic učnega načrta učitelj pri zaključevanju ocene, kot odnos do predmeta in sodelovanje pri učnem procesu, upošteva tudi rednost opravljanja domačih nalog ter drugih obveznosti.